Sebastian Samuelsson

**Sebastian Samuelsson** (s. 28. maaliskuuta 1997 Katrineholm) on ruotsalainen ampumahiihtäjä.

Hän osallistui vuoden 2018 talviolympialaisiin, jossa hän voitti hopeaa 12,5 kilometrin takaa-ajossa 12 sekuntia Martin Fourcadelle hävinneenä. Hän lähti takaa-ajokilpailuun pikakilpailun jälkeiseltä 14. sijalta. Hän hiihti samoissa kilpailuissa kolmannen osuuden Ruotsin kultajoukkueessa miesten viestissä. Normaalimatkalla hän oli neljäs. Östersundin MM-kilpailuissa 2019 hän saavutti pronssia ensimmäistä kertaa arvokisaohjelmassa olleessa pariviestissä. Normaalimatkalla hän sijoittui jälleen neljänneksi. Takaa-ajossa hän oli 16:s, yhteislähdössä 26:s ja pikakilpailussa 29:s. Anterselvan MM-kilpailuissa 2020 hän sijoittui normaalimatkalla 10:nneksi ja pikakilpailussa 11:nneksi. Pokljukan MM-kilpailuissa 2021 Samuelsson saavutti takaa-ajossa hopeaa ja oli mukana Ruotsin pronssimitalin saavuttaneessa sekaviestijoukkueessa ja sekapariviestijoukkueessa. Viestissä hän saavutti hopeaa. Pikakilpailussa hän sijoittui kahdeksanneksi ja yhteislähdössä kymmenenneksi. Pekingin olympialaisissa 2022 hän oli pikakilpailussa viides, takaa-ajossa kahdeksas ja yhteislähdössä yhdestoista. Oberhofin MM-kilpailuissa 2023 hän saavutti yhteislähdön maailmanmestaruuden. Takaa-ajossa, normaalimatkalla sekä viestissä hän saavutti pronssia ja sijoittui pikakilpailussa yhdenneksitoista. Nové Městoon MM-kilpailuissa 2024 hän saavutti kultaa viestissä ja pronssia sekaviestissä. Pikakilpailussa hän oli viides, takaa-ajossa kuudes ja normaalimatkalla seitsemäs. Lenzerheiden MM-kilpailuissa 2025 hän sijoittui yhteislähdössä 12:nneksi ja takaa-ajossa 13:nneksi. Milanon ja Cortinan olympialaisissa 2026 hän saavutti pronssia viestistä sekä oli pikakilpailussa viides, normaalimatkalla seitsemäs ja takaa-ajossa kahdestoista.

Samuelsson kilpaili maailmancupissa ensimmäisen kerran Östersundin pikakilpailussa joulukuussa 2016 sijoittuen 19:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Pokljukan normaalimatkalla kaudella 2018–2019. Ensimmäisen palkintosijansa hän saavutti oltuaan samalla kaudella kolmas Oberhofin pikakilpailussa. Hän sijoittui toiseksi Kontiolahden pikakilpailussa kaudella 2020–2021. Samuelsson saavutti ensimmäisen maailmancupin osakilpailuvoiton Kontiolahden takaa-ajokilpailuissa joulukuussa 2020. Maaliskuussa 2021 Samuelsson sijoittui Nové Měston ensimmäisessä pikakilpailussa toiseksi. Myös Östersundin pikakilpailussa hän oli toinen. Hän sijoittui maailmancupin kokonaiskilpailussa kuudenneksi, pikakilpailucupissa neljänneksi ja takaa-ajocupissa viidenneksi. Kaudella 2021–2022 Samuelsson voitti Östersundin molemmat pikakilpailut ja sijoittui jälkimmäisen pikakilpailun jälkeen kilpailussa takaa-ajossa toiseksi. Hochfilzenin takaa-ajossa hän sijoittui kolmanneksi. Oberhofin takaa-ajossa hän sijoittui toiseksi. Oslon pikakilpailussa hän oli kolmas. Hän sijoittui maailmancupin kokonaiskilpailussa kolmanneksi sekä pikakilpailun ja takaa-ajon cupeissa toiseksi. Kaudella 2023–2024 Samuelsson voitti Östersundin takaa-ajon. Hochfilzenin pikakilpailussa hän sijoittui kolmanneksi. Hän sijoittui toiseksi Canmoren takaa-ajossa. Maailmancupin kokonaiskilpailussa hän oli yhdeksäs ja takaa-ajocupissa neljäs. Kaudella 2024–2025 hän sijoittui Kontiolahden pikakilpailussa toiseksi ja Le Grand-Bornandin pikakilpailussa kolmanneksi. Hän voitti Nove Meston takaa-ajon ja Oslon yhteislähdön. Hän sijoittui maailmancupin kokonaiskilpailussa neljänneksi, takaa-ajon cupissa kolmanneksi ja yhteislähdön cupissa neljänneksi. Kaudella 2025–2026 hän sijoittui kolmanneksi Östersundin normaalimatkalla ja toiseksi takaa-ajossa. Hän sijoittui kolmanneksi Oberhofin takaa-ajossa. Hän voitti Ruhpoldingin pikakilpailun. Maailmancupin kokonaiskilpailussa hän oli neljäs sekä pikakilpailun ja takaa-ajon cupeissa toinen.

EM-kilpailuissa Samuelsson on saavuttanut kultaa sekaviestissä 2019.

## Lähteet